
ข่าวประชาสัมพันธ์
ไมเนอร์ โฮเทลส์ เปิดตัว อวานี ควีนส์ทาวน์ 
โรงแรมริมทะเลสาบแห่งใหม่ในควีนส์ทาวน์ ประเทศนิวซีแลนด์
โรงแรมโฉมใหม่นี้จะเปิดบริการในเดือนกันยายน 2569 ถือเป็นอวานีแห่งแรกในควีนส์ทาวน์ พร้อมก้าวขึ้นเป็นโรงแรมเรือธงของแบรนด์ในนิวซีแลนด์
บริสเบน, ประเทศออสเตรเลีย, 2 กันยายน 2569 – ไมเนอร์ โฮเทลส์ (Minor Hotels) เจ้าของและผู้บริหารโรงแรมระดับโลก ประกาศเตรียมเปิด อวานี ควีนส์ทาวน์ (Avani Queenstown) โรงแรมไลฟ์สไตล์ระดับพรีเมียม ในเดือนกันยายน 2569 นับเป็นการเปิดตัวแบรนด์อวานี ในควีนส์ทาวน์เป็นครั้งแรก และเป็นโรงแรมแห่งที่สองของแบรนด์ในนิวซีแลนด์ต่อจาก อวานี โอ๊คแลนด์ เมโทรโพลิส เรสซิเดนเซส (Avani Auckland Metropolis Residences) ตอกย้ำแผนการขยายธุรกิจของอวานีในนิวซีแลนด์และภูมิภาคออสตราเลเซียอย่างต่อเนื่อง
เดิมโรงแรมแห่งนี้เปิดให้บริการในชื่อ โอ๊คส์ ชอร์ส รีสอร์ท (Oaks Shores Resort) ก่อนปรับโฉมครั้งใหญ่เพื่อยกระดับประสบการณ์การเข้าพักจากเซอร์วิสอพาร์ตเมนต์สู่โรงแรมแบบฟูลเซอร์วิสภายใต้แนวคิดการออกแบบของแบรนด์อวานี การปรับโฉมครั้งนี้มุ่งยกระดับประสบการณ์การเข้าพักที่เชื่อมโยงกับไลฟ์สไตล์มากขึ้น พร้อมผสานการออกแบบ ฟังก์ชันการใช้งาน และพื้นที่สำหรับพบปะสังสรรค์เข้าด้วยกันอย่างลงตัว   
อวานี ควีนส์ทาวน์ ตั้งอยู่ริมทะเลสาบควีนส์ทาวน์ โดยได้รับการออกแบบให้ผู้เข้าพักได้สัมผัสเสน่ห์ของจุดหมายปลายทางอย่างใกล้ชิด ภายในโรงแรมโดดเด่นด้วยการตกแต่งที่เรียบสะอาดตา ผสานวัสดุและรายละเอียดที่ได้รับแรงบันดาลใจจากท้องถิ่น สร้างบรรยากาศที่อบอุ่นและผ่อนคลาย พร้อมพื้นที่ส่วนกลางหลากหลายรูปแบบ ตั้งแต่การพักผ่อนริมเตาผิงหลังเล่นสกี ไปจนถึงห้องอาหารส่วนตัวและพื้นที่จัดงานอเนกประสงค์ที่รองรับทั้งการเฉลิมฉลองแบบเป็นส่วนตัวและงานสังสรรค์ขนาดใหญ่   
การดูแลสุขภาพและความเป็นอยู่ที่ดีเป็นอีกหนึ่งองค์ประกอบสำคัญของการเข้าพัก โดยอวานีสปา (AvaniSpa) มอบพื้นที่สำหรับการผ่อนคลายและเติมพลัง ขณะที่ อวานีฟิต (AvaniFit) นำเสนอพื้นที่ออกกำลังกายที่ทันสมัย รองรับนักเดินทางหลากหลายไลฟ์สไตล์
อีกหนึ่งไฮไลต์ของโรงแรมคือ Six to Midnight ห้องอาหารที่เปิดให้บริการตลอดทั้งวัน นำเสนอเมนูที่รังสรรค์จากวัตถุดิบท้องถิ่นและวัตถุดิบตามฤดูกาล พร้อมแรงบันดาลใจจากรสชาติทั่วโลก โดยออกแบบให้เป็นพื้นที่สำหรับพบปะและใช้เวลาร่วมกันของทั้งผู้เข้าพักและคนในท้องถิ่น ซึ่งจะนำเสนอประสบการณ์ที่แตกต่างกันไปในแต่ละช่วงเวลา ตั้งแต่มื้อเช้า มื้อกลางวัน ชายามบ่าย การสังสรรค์หลังเล่นสกี ไปจนถึงมื้อค่ำแบบอะลาคาร์ต
มร. เครก ฮูลีย์ (Craig Hooley) ประธานเจ้าหน้าที่ฝ่ายปฏิบัติการ ไมเนอร์ โฮเทลส์ ประจำภูมิภาคออสตราเลเชีย กล่าวว่า “การปรับโฉมโรงแรมครั้งนี้สะท้อนถึงศักยภาพของตลาดควีนส์ทาวน์ และการเติบโตอย่างต่อเนื่องของอวานีในภูมิภาค อวานี ควีนส์ทาวน์ จะนำเสนอประสบการณ์การเข้าพักในรูปแบบไลฟ์สไตล์ระดับพรีเมียม ในจุดหมายปลายทางท่องเที่ยวชั้นนำของนิวซีแลนด์ ด้วยการผสานทำเลริมทะเลสาบอันโดดเด่นเข้ากับแนวคิดด้านการออกแบบของอวานี เพื่อมอบประสบการณ์ร่วมสมัยที่ตอบรับนักเดินทางยุคใหม่ ซึ่งต้องการสัมผัสจุดหมายปลายทางอย่างใกล้ชิด พร้อมพบปะผู้คนและใช้เวลาไปกับประสบการณ์ใหม่ ๆ มากยิ่งขึ้น”   
มร. เจมส์ บิลลิง (James Billing) ผู้จัดการทั่วไปประจำประเทศนิวซีแลนด์ของไมเนอร์ โฮเทลส์ กล่าวเสริมว่า “การเปิดโรงแรมแห่งนี้สะท้อนถึงการเติบโตอย่างต่อเนื่องของควีนส์ทาวน์ ซึ่งเป็นจุดหมายปลายทางที่สามารถเดินทางมาเยือนได้ตลอดทั้งปี และมีมากกว่าการท่องเที่ยวตามฤดูกาล เราจึงรู้สึกตื่นเต้นที่จะได้เปิดตัว อวานี ควีนส์ทาวน์ ในตลาดแห่งนี้ พร้อมนำเสนออีกหนึ่งทางเลือกให้ผู้เดินทางได้สัมผัสหนึ่งในจุดหมายปลายทางที่โดดเด่นที่สุดของนิวซีแลนด์”    
อวานี ควีนส์ทาวน์ เป็นโรงแรมแห่งที่สองของแบรนด์อวานีในนิวซีแลนด์ ต่อจากอวานี โอ๊คแลนด์ เมโทรโพลิส เรสซิเดนซ์ พร้อมเสริมความแข็งแกร่งให้กับการดำเนินงานของอวานีในภูมิภาคออสตราเลเซีย ภายหลังการเปิดให้บริการ โรงแรมอวานี มูลูลาบา บีช (Avani Mooloolaba Beach Hotel) บนชายฝั่งซันไชน์โคสต์ รัฐควีนส์แลนด์ เมื่อไม่นานมานี้ โรงแรมทั้งสามแห่งสะท้อนถึงแนวทางการขยายธุรกิจของอวานี ไปยังทำเลที่หลากหลาย ทั้งในเมือง พื้นที่ชายฝั่ง และจุดหมายปลายทางสำหรับการพักผ่อน เพื่อตอบรับความต้องการที่เพิ่มขึ้นของนักเดินทางที่มองหาประสบการณ์การท่องเที่ยวในรูปแบบไลฟ์สไตล์ร่วมสมัย    
-จบ-
ข้อมูลสำหรับบรรณาธิการ
เกี่ยวกับ อวานี โฮเทลส์ แอนด์ รีสอร์ทส์ (Avani Hotels & Resorts) 
แบรนด์โรงแรมอวานี ออกแบบมาเพื่อตอบโจทย์นักเดินทางยุคปัจจุบัน นำเสนอห้องพักดีไซน์ทันสมัย พื้นที่ส่วนกลางสำหรับการสังสรรค์เพื่อการเชื่อมต่อถึงกัน รวมถึงประสบการณ์การรับประทานอาหารภายในโรงแรมและแบบนำกลับ (on-the-go) ที่ต่างได้แรงบันดาลใจจากท้องถิ่น ความสมดุลคือหัวใจของทุกสิ่งที่อวานีทำ เพื่อมอบการผสมผสานที่พอดีระหว่างการบริการ ความสนุกสนาน และความเป็นส่วนตัวให้กับแขกผู้ใช้บริการ แบรนด์อวานีได้เปิดตัวในปี 2011 และในปัจจุบันมีโรงแรมในเครือกว่า 40 แห่งใน 5 ทวีป ครอบคลุมทั้งโรงแรมในเมือง รีสอร์ท และที่พักท่ามกลางธรรมชาติ โดยมุ่งเน้นการออกแบบอย่างชาญฉลาด การบริการที่มีชีวิตชีวา และความคุ้มค่า

อวานีเป็นส่วนหนึ่งของกลุ่มโรงแรม ไมเนอร์ โฮเทลส์ (Minor Hotels) และเป็นสมาชิกของโปรแกรมสะสมคะแนน Minor DISCOVERY ซึ่งเป็นส่วนหนึ่งของ GHA DISCOVERY

ดูข้อมูลเพิ่มเติมได้ที่ avanihotels.com และติดตามอวานีได้ทาง Facebook, Instagram, TikTok, X และ YouTube 

เกี่ยวกับ ไมเนอร์ โฮเทลส์ (Minor Hotels)
ไมเนอร์ โฮเทลส์ เป็นบริษัทผู้นำระดับโลกด้านธุรกิจการบริการ โดย ณ ปัจจุบันมีโรงแรม รีสอร์ท และเรสซิเดนซ์ในเครือจำนวนมากกว่า 640 แห่งใน 66 ประเทศ ผ่านแบรนด์โรงแรมที่หลากหลาย อาทิ อนันตรา (Anantara) เอเลวาน่า คอลเลคชั่น (Elewana Collection) เดอะ โวลสลีย์ โฮเทลส์ (The Wolseley Hotels) ทิโวลี (Tivoli) ไมเนอร์รีเซิร์ฟ คอลเลคชั่น (Minor Reserve Collection) เอ็นเอช (NH) เอ็นเอช คอลเลคชั่น (NH Collection) นาว (Nhow) อวานี (Avani) คอล์แบร์ คอลเลคชั่น (Colbert Collection) โอ๊คส์ (Oaks) และ ไอสเตย์ (iStay) รวมถึงธุรกิจอื่น ๆ ที่หลากหลาย ไม่ว่าจะเป็นร้านอาหารและบาร์ กิจกรรมการท่องเที่ยว และแบรนด์ด้านสปาและเวลเนสระดับโลก ด้วยประสบการณ์ยาวนานกว่า 40 ปี ไมเนอร์ โฮเทลส์ มุ่งมั่นเสริมสร้างแบรนด์ให้แข็งแกร่ง สร้างพันธมิตรที่ยั่งยืน และขับเคลื่อนความสำเร็จทางธุรกิจ ด้วยการให้ความสำคัญกับสิ่งที่มีความหมายที่สุดสำหรับแขก ทีมงาน และพันธมิตรทางธุรกิจ
 
ไมเนอร์ โฮเทลส์ เป็นสมาชิกของ Global Hotel Alliance (GHA) ซึ่งเป็นพันธมิตรแบรนด์โรงแรมอิสระที่ใหญ่ที่สุดในโลก และมีโปรแกรมสะสมคะแนน Minor Discovery ซึ่งเป็นส่วนหนึ่งของ GHA DISCOVERY อีกด้วย
 
ดูรายละเอียดเพิ่มเติมได้ที่ minorhotels.com และติดตาม ไมเนอร์ โฮเทลส์ ได้ทาง Facebook, Instagram, LinkedIn, TikTok และ YouTube

สอบถามข้อมูลเพิ่มเติมได้ที่ฝ่ายประชาสัมพันธ์:  
ณัฐพร วานิช (ผู้จัดการอาวุโสฝ่ายประชาสัมพันธ์)  
อีเมล nutthaporn_va@minor.com 

